Document ID: 31990R0252

Title and Content:
***** ΚΑΝΟΝΙΣΜΟΣ (ΕΟΚ) αριθ. 252/90 ΤΗΣ ΕΠΙΤΡΟΠΗΣ της 30ής Ιανουαρίου 1990 για την τροποποίηση του κανονισμού (ΕΟΚ) αριθ. 2377/80 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 15 παράγραφος 2, Εκτιμώντας: ότι ο κανονισμός (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3182/88 (4), καθορίζει τα μέτρα εφαρμογής της ποσοστώσεως κατά την εισαγωγή προελεύσεως Ηνωμένων Πολιτειών Αμερικής και Καναδά ορισμένων βοείων κρεάτων υψηλής ποιότητας· ότι η πρακτική έδειξε πως είναι σκόπιμο να τροποποιηθούν ορισμένα μέτρα για να βελτιωθεί η διαχείριση, στο φως των κτηνιατρικών διατάξεων· ότι η βελτίωση αυτή μπορεί να επιτευχθεί με μια μηνιαία διαχείριση και την προσαρμογή των χρονικών ορίων που προβλέπονται· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2377/80 τροποποιείται ως εξής: 1. Στο άρθρο 4 στοιχείο β), το κείμενο συμπληρώνεται ως εξής: «Εντούτοις, όσον αφορά τα πιστοποιητικά εισαγωγής που αναφέρονται στο άρθρο 12: 42 ημέρες από την ημερομηνία της πραγματικής εκδόσεώς τους.» 2. Στο άρθρο 15 παράγραφος 1 στοιχείο δ), το κείμενο αντικαθίσταται από το ακόλουθο κείμενο: «δ) οι αιτήσεις που αναφέρονται στο άρθρο 12 μπορούν να υποβληθούν κατά τη διάρκεια των πέντε πρώτων ημερών κάθε μηνός. » 3. Στο άρθρο 15 παράγραφος 5 στοιχείο δ) το κείμενο αντικαθίσταται από το ακόλουθο κείμενο: «δ) την ενδέκατη ημέρα κάθε μηνός όσον αφορά τα πιστοποιητικά που αναφέρονται στο άρθρο 12.» 4. Στο άρθρο 15 παράγραφος 6 στοιχείο δ), η τρίτη φράση αντικαθίσταται από την εξής: «δ) εάν η συνολική ποσότητα που αποτελεί αντικείμενο αιτήσεων είναι μικρότερη από τη διαθέσιμη ποσότητα, η Επιτροπή καθορίζει την υπόλοιπη ποσότητα που προστίθεται στη διαθέσιμη ποσότητα του επομένου μηνός.» Άρθρο 2 Ο παρών κανονισμός αρχίζει να ισχύει την 1η Φεβρουαρίου 1990. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιανουαρίου 1990.

Classification Labels:
2394
1
15

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 3156
77
2736
2737

EuroVoc IDs (Expanded): 3156
77
2736
2737

Dataset Source: meu

Split: train